شه‌فه‌ق نيوز/ ئه‌نجومه‌ن نوێنه‌ره‌يل عراقى، ئاشكراى دوياخستن دانيشتنه‌گه‌ى كرد ئه‌را وه‌خته‌يليگ تر, ك بڕيار بوێ ئمڕوو ساز بكرياتاد.
له‌ى باوه‌ته‌و، وه‌ڕيه‌وبه‌ر گشتى ده‌زگاى په‌رله‌مانى له‌ باسيگ ئه‌را شه‌فه‌ق نيوز وت: له‌وه‌ر گرنگى هه‌ردوگ ياساى هه‌ڵوژاردنه‌يل ئه‌نجومه‌ن نوێنه‌ره‌يل و كۆمسيۆن سه‌روه‌خوه‌ى هه‌ڵوژاردنه‌يل، سه‌رۆكايه‌تى ئه‌نجومه‌نه‌گه‌ بڕيار وه‌رده‌وامى تاووتويكردن له‌باره‌ى ئه‌و هه‌ردوگ ياسا داگه‌و دانيشتنه‌گه‌يش دويا خرياگه‌ ئه‌را وه‌خته‌يل تر.
